**- สำเนา -**

**บันทึกประชุมสภาองค์การบริหารส่วนตำบลโนนยอ**

**สมัยสามัญ สมัยที่ 1**

**ประจำปี 2562 ครั้งที่ 2**

**วันศุกร์ที่ 15 กุมภาพันธ์ 2562**

**ณ ห้องประชุม อบต.โนนยอ ชั้น สอง**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายชม สวนแก้ว | ประธานสภา อบต. | ชม สวนแก้ว |  |
| 2 | นางทิพย์สุคนธ์ กอกลาง | รองประธานสภา อบต. | ทิพย์สุคนธ์ กอกลาง |  |
| 3 | นางสาวณัฐพร พึ่งน้ำ | ส. อบต. ม.2 | ณัฐพร พึ่งน้ำ |  |
| 4 | นายรัฐพงศ์ พิมพ์จันทร์ | ส. อบต. ม.1 | รัฐพงศ์ พิมพ์จันทร์ |  |
| 5 | นายลำดวน โอฐสู | ส. อบต. ม.3 | ลำดวน โอฐสู |  |
| 6 | นายทองคำ เตาะไธสง | ส. อบต. ม.3 | ทองคำ เตาะไธสง |  |
| 7 | นายสมัย นามต้นทอง | ส. อบต. ม.4 | สมัย นามต้นทอง |  |
| 8 | นายแล พวงสมบัติ | ส. อบต. ม.5 | แล พวงสมบัติ |  |
| 9 | นายประเสริฐ พูนมั่น | ส. อบต. ม.5 | ประเสริฐ พูนมั่น |  |
| 10 | นางสังวาลย์ ปืนโก | ส. อบต. ม.6 | สังวาลย์ ปืนโก |  |
| 11 | นางสาวประคอง จอดนอก | ส. อบต. ม.7 | ประคอง จอดนอก |  |
| 12 | นายนวม โตสนั่น | ส. อบต. ม.7 | นวม โตสนั่น |  |
| 13 | นายไหล จันทีนอก | ส. อบต. ม.8 | ไหล จันทีนอก |  |
| 14 | นายสุปชัย ศรีนนทา | ส. อบต. ม.8 | สุปชัย ศรีนนทา |  |
| 15 | นายสมหมาย รวดเร็ว | ส. อบต. ม.9 | สมหมาย รวดเร็ว |  |
| 16 | นางอนงค์ เสนาบูรณ์ | ส. อบต. ม.10 | อนงค์ เสนาบูรณ์ |  |
| 17 | นางรอบ เชื้อบัณฑิต | ส. อบต. ม.10 | รอบ เชื้อบัณฑิต | ลาป่วย |

**รายชื่อผู้ไม่มาประชุม**

นางรอบ เชื้อบัณฑิต ลาป่วย

/**รายชื่อ**...

**-2-**

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นางเพ็ญศรี จ้อยนุแสง | ปลัด อบต.โนนยอ | เพ็ญศรี จ้อยนุแสง |  |
| 2 | นายอำนาจ หงษ์ดี | กำนัน | อำนาจ หงษ์ดี |  |
| 3 | นายบัวตูม สมจิตร์ | ผู้ช่วยผู้ใหญ่บ้านหมู่ 2 | บัวตูม สมจิตร์ |  |

* เมื่อที่ประชุมพร้อมแล้ว ประธานจุดธูปเทียนบูชาพระรัตนตรัย ที่ประชุมสวดมนต์ไหว้พระพร้อมกัน
* ประธานสภากลับมานั่งประจำที่ ประธานสภากล่าวเปิดประชุมและประชุมตามระเบียบวาระดังนี้

**ระเบียบวาระที่ ๑ : เรื่องประธานแจ้งให้ที่ประชุมทราบ**

1.1 : แจ้งการเปิดตรวจรายงานการเงิน

ด้วยสำนักงานตรวจเงินแผ่นดินจังหวัดนครราชสีมา มีกำหนดจะเข้าทำการตรวจสอบรายงานการเงินสำหรับปีสิ้นสุดวันที่ 30 กันยายน 2561 ขององค์การบริหารส่วนตำบลโนนยอ อำเภอชุมพวง จังหวัดนครราชสีมา ตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ.2561 ว่าด้วยหน้าที่และอำนาจของผู้ว่าการตรวจเงินแผ่นดิน ตั้งแต่วันที่ 15 – 21 กุมภาพันธ์ 2562 โดยมีเจ้าหน้าที่ผู้ปฏิบัติงานดังนี้

1. นางสาวพัณณิตา ฐาตุจิรางค์กุล นักวิชาการตรวจเงินแผ่นดินชำนาญการ

2. นางสลิลทิพย์ สร้อยแก้ว นักวิชาการตรวจเงินแผ่นดินชำนาญการ

ทั้งนี้อยู่ภายใต้การกำกับดูแลของ นางสุภมาศ ศรีวิทิพย์ ผู้อำนวยการสำนักงานตรวจเงินแผ่นดิน จังหวัดนครราชสีมา

นอกจากนี้สำนักงานตรวจเงินแผ่นดินจังหวัดนครราชสีมา มีกำหนดเข้าตรวจสอบงานลักษณะอื่น เช่น ตรวจสอบการปฏิบัติตามกฎหมาย ระเบียบและข้อบังคับ เพื่อให้ข้อสังเกตและข้อเสนอแนะจากการตรวจสอบที่มีผลต่อการบริหารจัดการขององค์การบริหารส่วนตำบลโนนยอ ซึ่งมีช่วงเวลาในการปฏิบัติงานตรวจสอบตั้งแต่วันที่ 1 ตุลาคม 2561 ถึงวันที่ 30 กันยายน 2562 รายละเอียดตามหนังสือสำนักงานตรวจเงินแผ่นดินจังหวัดนครราชสีมา ที่ ตผ 0054.1 นม/249 ลว.2562

1.2 : ขอยกเว้นการปฏิบัติตามระเบียบเพื่อเบิกจ่ายเงินให้แก่ผู้พิการหรือทุพพลภาพ

ตามที่องค์การบริหารส่วนตำบลโนนยอ อำเภอชุมพวง จังหวัดนครราชสีมา ได้มีหนังสือขอยกเว้นการปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 เพื่อขอเบิกจ่ายเงินให้แก่ผู้พิการหรือทุพพลภาพ โดยขอทำความตกลงนำเงินจ่ายขาดเงินสะสม จำนวน 131,200 บาท เพื่อนำไปจ่ายเบี้ยยังชีพให้ผู้มีสิทธิจำนวน 19 คน และได้รับอนุมัติจากสภาองค์การบริหารส่วนตำบลโนนยอ เมื่อวันที่ 17 ธันวาคม 2561 รายละเอียดเพิ่มเติมตามหนังสืออำเภอชุมพวง ที่ นม 0023.14/ว 489 ลว. 7 กุมภาพันธ์ 2562 ที่แจกให้แล้ว

**ที่ประชุม : รับทราบ**

/ระเบียบวาระที่2...

**-3-**

**ระเบียบวาระที่ 2 : เรื่องรับรองรายงานการประชุมสภาองค์การบริหารส่วนตำบลโนนยอ สมัยสามัญ สมัยที่ 1 ครั้งที่ 1 ประจำปี 2562 ลงวันที่ 4 กุมภาพันธ์ 2562**

**ที่ประชุม : รับรอง**

**ระเบียบวาระที่ 3 : เรื่องเสนอเพื่อพิจารณา**

ขออนุมัติจ่ายขาดเงินสะสมครั้งที่ 2 ประจำปี 2562

**ประธานสภาฯ :**  ตามที่องค์การบริหารส่วนตำบลโนนยอ ได้ตั้งงบประมาณรายจ่ายประจำปีงบประมาณ 2562 ไว้ โดยได้จัดสรรงบพัฒนาลงสู่หมู่บ้านตามแผนยุทธศาสตร์ที่วางไว้ แต่งบประมาณมีปริมาณจำกัดไม่เพียงพอกับการแก้ไขปัญหาเดือดร้อนของประชาชน จึงมีความจำเป็นต้องนำเงินสะสมขององค์การบริหารส่วนตำบลโนนยอ เพิ่มเติมรายละเอียดขอเชิญท่านปลัด อบต. ปฏิบัติหน้าที่นายกได้ชี้แจงต่อที่ประชุมทราบ

**ปลัด อบต.** : เรียนท่านประธานสภาและสมาชิกสภาที่เคารพ ดิฉันนางเพ็ญศรี จ้อยนุแสง ปลัด อบต. ปฏิบัติหน้าที่นายกองค์การบริหารส่วนตำบลโนนยอ ขอเรียนชี้แจงญัตติขอจ่ายขาดเงินสะสมดังนี้

1. สมาชิกสภาองค์การบริหารส่วนตำบลแต่ละหมู่บ้านได้มีหนังสือร้องทุกข์มาที่องค์การบริหารส่วนตำบลโนนยอเพื่อขอให้จัดสรรงบประมาณแก้ไขปัญหาความเดือดร้อนของประชาชนตามหนังสือคำร้องทั่วไปจำนวน 10 ฉบับ ดังนี้

1.1 หนังสือคำร้องทั่วไปโดยนายรัฐพงศ์ พิมพ์จันทร์ ลว. 29 ม.ค. 2562

1.2 หนังสือคำร้องทั่วไปโดยนางสาวณัฐพร พึ่งน้ำ ลว. 4 ก.พ. 2562

1.3 หนังสือคำร้องทั่วไปโดยนายทองคำ เตาะไธสง ลว. 31 ม.ค. 2562

1.4 หนังสือคำร้องทั่วไปโดยนางทิพย์สุคนธ์ กอกลาง ลว. 9 ม.ค. 2562

1.5 หนังสือคำร้องทั่วไปโดยนายแล พวงสมบัติ ลว. 2 ก.พ. 2562

1.6 หนังสือคำร้องทั่วไปโดยนางสังวาลย์ ปืนโก ลว. 4 ก.พ. 2562

1.7 หนังสือคำร้องทั่วไปโดยนายนวม โตสนั่น และนางสาวประคอง จอดนอก ลว. 4 ก.พ. 2562

1.8 หนังสือคำร้องทั่วไปโดยนายสุปชัย ศรีนนทา ลว. 11 ก.พ. 2562

1.9 หนังสือคำร้องทั่วไปโดยนายชม สวนแก้ว ลว. 9 ม.ค. 2562

1.10 หนังสือคำร้องทั่วไปโดยนางอนงค์ เสนาบูรณ์ ลว. 4 ก.พ. 2562

2. องค์การบริหารส่วนตำบลโนนยอ มอบหมายกองช่างสำรวจออกแบบตามคำร้องทั่วไปแล้วเสนอโครงการค่าใช้จ่ายมาโดยได้ตรวจสอบจากแผนพัฒนาสี่ปีของ อบต.โนนยอ พบว่ามีบรรจุไว้ในแผนทุกโครงการ

3. ประมาณการค่าใช้จ่ายทั้งสิ้น 5,030,800 บาท เมื่อตรวจสอบงบประมาณรายจ่ายประจำปีงบประมาณ 2562 ไม่มีงบประมาณเพื่อโอนหมวดมาตั้งจ่ายได้

/4.จากประเด็น...

**-4-**

4. จากประเด็นข้อเท็จจริงทั้งหมดจึงจำเป็นต้องขออนุมัติจ่ายขาดเงินสะสม เพื่อแก้ไขปัญหาความเดือดร้อนและเพื่อเป็นการบริการสาธารณะให้กับประชาชน

ระเบียบข้อกฎหมายที่เกี่ยวข้อง

หนังสือกระทรวงมหาดไทย ด่วนที่สุด ที่ มท 0808.2/ ว 1438 ลงวันที่ 10 มีนาคม 2559 กำหนดหลักเกณฑ์การใช้จ่ายเงินสะสมขององค์กรปกครองส่วนท้องถิ่น เพื่อแก้ปัญหาความเดือดร้อนของประชาชนตามอำนาจหน้าที่ โดยให้ดำเนินการตามหนังสือดังกล่าวดังนี้

1) ให้ อปท. ตรวจสอบยอดเงินสะสมที่นำไปใช้ได้ ณ ปัจจุบัน โดยหักเงินสะสมที่ส่งฝากเงินทุนส่งเสริมกิจการเทศบาล (ก.ส.ท.) หรือนำไปหารายการเงินสะสมที่มีภาระข้อผูกพันแล้วแต่ยังไม่ได้ดำเนินการหรืออยู่ระหว่างดำเนินการและยังไม่ได้เบิกจ่าย

2) ให้ อปท. สำรองเงินสะสม ด้านบุคลากรอย่างน้อย 3 เดือน ,กรณีที่ยังไม่ได้รับงบประมาณเงินอุดหนุนทั่วไปตามวัตถุประสงค์, สำรองจ่ายกรณีสาธารณภัย

3) โครงการที่จะนำเงินสะสมไปใช้ต้องเป็นไปเพื่อประโยชน์และตรงกับความต้องการของประชาชนอย่างแท้จริง โดยนำข้อมูลปัญหาและความต้องการพื้นฐานจากแผนพัฒนาท้องถิ่น

4) โครงการต้องอยู่ในอำนาจหน้าที่ของอปท. ในด้านการบริการชุมชนและสังคมหรือกิจการที่จัดทำขึ้นเพื่อบำบัดความเดือดร้อนของประชาชนตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินของอปท. พ.ศ. 2547 ข้อ 89 ดังนี้

- สนับสนุนการดำเนินการตามหลักเศรษฐกิจพอเพียง ,ปรับปรุงแหล่งน้ำด้านการเกษตร ,แหล่งน้ำเพื่ออุปโภคบริโภค ,การท่องเที่ยว ,ส่งเสริมการใช้ยางพารา หรือโครงการตามอำนาจหน้าที่ของ อปท. เห็นว่าจำเป็นต้องดำเนินการเพื่อประโยชน์ของประชาชน รายละเอียดขอให้สมาชิกได้ศึกษาเพิ่มเติมจากหนังสือที่แจกให้แล้วและการขออนุมัติจ่ายขาดครั้งนี้ มีรายละเอียดดังนี้

**-5-**

**1. ข้อมูลเงินสะสม/สำรองรายจ่ายที่จำเป็น ณ วันที่ 28 กันยายน 2561**

|  |  |  |  |  |  |  |  |
| --- | --- | --- | --- | --- | --- | --- | --- |
| **เงินสะสมที่นำไปใช้ได้ ณ ปัจจุบันหลังจากตรวจสอบยอดเงิน และหักเงินสะสม**  **ที่ต้องส่งฝาก ก.ส.ท. หรือ ก.ส.อ. แล้ว**  **(1)** | **สำรองจ่ายเงินสะสม**  **ที่มีภาระผูกพันแล้ว**  **แต่ยังไม่ได้จ่าย แต่ยังไม่ได้ดำเนินการหรือ**  **อยู่ระหว่างดำเนินการ และยังไม่ได้เบิกจ่าย**  **(2)** | **คงเหลือเงินสะสม**  **ที่นำไปใช้ได้**  **ณ ปัจจุบัน**  **(3) = (1) – (2)** | **สำรองงบบุคลากร**  **(ประมาณ 3 เดือน)**  **(4)** | **สำรองจ่ายกรณียังไม่ได้รับ**  **จัดสรรเงินอุดหนุน**  **- เงินเดือน ค่าตอบแทนครู**  **ผู้ดูแลเด็ก ประมาณ 3 เดือน**  **- อื่นๆ เช่น เบี้ยผู้สูงอายุ**  **คนพิการ ประมาณ 2 เดือน**  **(5)** | **เงินสะสมคงเหลือ**  **(6) = (3)–(4)–(5)** | **สำรองกรณี**  **สาธารณภัย 10 %**  **(7) = (6) X 10 %** | **คงเหลือเงินสะสม**  **ที่นำไปใช้จ่ายได้**  **(8) = (6) - (7)** |
| **29,089,142.12** | **-** | **29,089,142.12** | **1,790,550** | **2,543,790** | **24,754,802.12** | **2,475,480.21** | **22,279,321.91** |

**-6-**

2. รายละเอียดโครงการที่ใช้เงินสะสม

1. ก่อสร้างถนนคอนกรีตเสริมเหล็ก ซอยนงค์เยาว์ หมู่ที่ 1 ปริมาณงาน ขนาดกว้าง 3.00 เมตร ยาว 32.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 96.00 ตารางเมตร ไหล่ทางปรับตกแต่งให้เรียบร้อยตามสภาพพื้นที่และความเหมาะสม (ตามแบบรูปรายการที่กำหนด) งบประมาณทั้งสิ้น 52,100 บาท

2. ก่อสร้างถนนคอนกรีตเสริมเหล็กสายทางหลวง-ประปา หมู่ที่ 1 ปริมาณงาน ขนาดกว้าง 4.00 เมตร ยาว 130.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 520.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 306,000 บาท

3. ก่อสร้างถนนคอนกรีตเสริมเหล็ก ซอยกระหวันใน ด้านทิศตะวันตก หมู่ที่ 1

ปริมาณงาน ขนาดกว้าง 4.00 เมตร ยาว 50.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 200.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 120,800 บาท

4. ก่อสร้างถนนคอนกรีตเสริมเหล็ก ซอยบ้านนายสมบูรณ์-บ้านยางใน หมู่ที่ 2

ปริมาณงาน ขนาดกว้าง 4.00 เมตร ยาว 200.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 800.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 482,600 บาท

5. ก่อสร้างถนนคอนกรีตเสริมเหล็ก ซอยแต๋วจ๋า หมู่ที่ 3 ปริมาณงาน ขนาดกว้าง 3.00 เมตร ยาว 264.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 805.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 483,900 บาท

6. ก่อสร้างถนนคอนกรีตเสริมเหล็ก ซอยตะวันออกวัดอโสการาม หมู่ที่ 4

ปริมาณงาน ขนาดกว้าง 3.00 เมตร ยาว 275.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 825.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 493,700 บาท

7.ก่อสร้างถนนคอนกรีตเสริมเหล็ก เส้นบ้านนางเจียว นะรนรมย์-เส้นลัดไปบ้านใหม่ปฏิรูป บ้านหนองตะครองใหญ่ หมู่ที่ 5 ปริมาณงาน ช่วงที่ 1 ขนาดกว้าง 4.00 เมตร ยาว 150.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 600.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด)

ช่วงที่ 2 ขนาดกว้าง 4.00 เมตร ยาว 40.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 160.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 500,000 บาท

8. ก่อสร้างถนนคอนกรีตเสริมเหล็ก ซอยเปี่ยมฤดี หมู่ที่ 6

ปริมาณงาน ขนาดกว้าง 4.00 เมตร ยาว 200.00 เมตร หนา 0.15 เมตร หรือมีพื้นที่

/คอนกรีตเสริมเหล็ก...

**-7-**

คอนกรีตเสริมเหล็กไม่น้อยกว่า 800.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 496,700 บาท

9. ก่อสร้างถนนคอนกรีตเสริมเหล็ก ซอยใหม่ร่วมใจพัฒนา หมู่ที่ 7

ปริมาณงาน ขนาดกว้าง 4.00 เมตร ยาว 200.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 800.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 482,600 บาท

10. ก่อสร้างถนนคอนกรีตเสริมเหล็ก สายถนนหลวงหมายเลข 2226 เชื่อมถนนบ้านเขว้า ดงหลบ ถนนตรงข้ามหน้าบริษัทเพชรธารา หมู่ที่ 7 ปริมาณงาน ขนาดกว้าง 6.00 เมตร ยาว 26.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 181.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 136,000 บาท

11. ปรับปรุงซ่อมแซมถนนคอนกรีตเสริมเหล็ก ซอยสิงห์สยาม หมู่ที่ 8 ปริมานงาน ขนาดกว้าง 4.00 เมตร ยาว 225.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 900.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 491,200 บาท

12. ก่อสร้างถนนคอนกรีตเสริมเหล็กสายไปวัดบ้านยาง พร้อมวางท่อ หมู่ที่ 9

ปริมาณงาน ช่วงที่ 1 ขนาดกว้าง 3.00 เมตร ยาว 180.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 540.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด)

ช่วงที่ 2 ขนาดกว้าง 3.00 เมตร ยาว 95.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 285.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 496,500 บาท

13. ก่อสร้างถนนคอนกรีตเสริมเหล็ก สายตะวันออกวัดบ้านยาง บ้านดงน้อยพัฒนา-บ้านยาง หมู่ที่ 10 ปริมาณงาน ช่วงที่ 1 ขนาดกว้าง 4.00 เมตร ยาว 140.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 560.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด)

ช่วงที่ 2 ขนาดกว้าง 4.00 เมตร ยาว 70.00 เมตร หนา 0.15 เมตร หรือมีพื้นที่คอนกรีตเสริมเหล็กไม่น้อยกว่า 280.00 ตารางเมตร และลงหินคลุกไหล่ทางตามสภาพพื้นที่และความเหมาะสม (ตามแบบรูปรายการที่กำหนด) งบประมาณ 488,700 บาท

รวมงบประมาณที่ขอจ่ายขาดครั้งนี้ 5,030,800 บาท ขอให้ที่ประชุมแห่งนี้พิจารณา

**ประธานสภาฯ :** ครับเรียนท่านสมาชิกตามที่ท่านปลัด อบต. โนนยอ ชี้แจงรายละเอียดขอจ่ายขาดเงินสะสมให้ทุกท่านทราบ มีสมาชิกท่านใดจะสอบถามเพิ่มเติมหรือไม่

**นายสมัย นามต้นทอง :** เรียนท่านประธานและสมาชิกสภาที่เคารพ ผมนายสมัย นามต้นทอง สมาชิกสภาหมู่ 4 บ้านกระพี้ ตำบลโนนยอ ผมขออธิบายว่าโครงการที่ 6 โครงการก่อสร้างถนนคอนกรีตเสริมเหล็ก

/ซอยตะวัน...

**-8-**

ซอยตะวันออกวัดอโสการาม หมู่ที่ 4 ผมไม่ค่อยจะเห็นด้วยเท่าไหร่ เนื่องจากโครงการดังกล่าวเป็นโครงการที่ไม่เชื่อมต่อถนนลาดยางเพราะมีปัญหาข้อพิพาทที่ดินรายที่อยู่ติดกับต้นทางที่จะเชื่อมต่อ ทำให้การก่อสร้างต้องเริ่มจากจุดไม่มีปัญหาไปเชื่อมต่อถนนเส้นหลังวัดอโสการามก็จริงอยู่ ผมได้รับคำร้องเรียนจากชาวบ้านหลายรายว่ายังไม่อยากให้ก่อสร้างเส้นนี้ ซึ่งเดิมถนนเส้นนี้ผมเคยสำรวจร่วมกับผอ.กองช่างคนเดิม (ช่างแจง) พบว่าเป็นเส้นทางที่ไม่ใช่ทางสาธารณะ เป็นเส้นทางของที่ชาวบ้าน ประกอบกับเส้นดังกล่าวมีบ้านเรือนราษฎรอยู่แค่ครัวเรือนเดียว และถ้าไปทำแล้วไม่สุดเส้นทางก็จะไม่เกิดประโยชน์คุ้มค่าและผมได้มีสำเนาภาพถ่ายโฉนดแปลงของวัดอโสการาม ให้ท่านประธานได้พิจารณาประกอบด้วยครับ

**นางทิพย์สุคนธ์ กอกลาง :** เรียนท่านสมาชิกสภาที่เคารพดิฉันสมาชิกสภาหมู่ 4 บ้านกระพี้ ดิฉันขอเรียนชี้แจงว่าเหตุใดถึงเสนอให้อบต.ไปแก้ไขปัญหาเส้นทางดังกล่าว เดิมที่ฉันจะเสนอบ้านกระพี้ก็เคยได้เสนอแผนเส้นนี้ไว้ จึงได้เสนอโครงการนี้เข้ามาด้วยเหตุผลประกอบดังนี้

1) เส้นทางนี้เป็นเส้นทางของหมู่ 4 บ้านกระพี้ พระครูอโศกาสีลากร เจ้าอาวาสวัดอโสการามได้เคยเซ็นต์อุทิศที่ดินเป็นทางสาธารณะซอยข้างวัดร่วมกับผู้ใหญ่บ้านเก่า นายอุ่น ประจง และชาวบ้านที่มีที่ดินก็เซ็นต์อุทิศเป็นทางสาธารณะจนอบต.โนนยอได้จัดสรรงบประมาณหินคลุกลงไปก่อสร้างแล้ว สมัยอดีตนายกเก่า (นายพจนชัย พัดไธสง) ดังนั้นถนนเส้นนี้เป็นทางสาธารณประโยชน์แล้ว มิใช่ที่ดินวัดหรือของชาวบ้าน

2) กรณีข้อพิพาทที่ไม่สามารถทำโครงการมาเชื่อมถนนลาดยางของกรมทางหลวงเหตุเพราะมีข้อพิพาทระหว่างนายทองอยู่ สามัคคีกับวัดอโสการาม เพราะเจ้าอาวาสยืนยันว่าก่อนก่อสร้างกำแพงวัดได้ถอยร่นเพื่อกันที่เป็นทางสาธารณะไว้แล้วกว้าง 3 เมตร เป็นอย่างน้อยแต่นายทองอยู่ฯ อ้างว่าที่ดินของตนถึงกำแพงวัด ดังนั้นเจ้าอาวาสได้ยื่นเรื่องไปที่สำนักงานที่ดินสาขาชุมพวง เพื่อสอบแนวเขตวัดให้ถูกต้อง โดยที่ดินได้กำหนดนัดวันออกมาสอบเขตในวันที่ 15 มีนาคม 2562 นี้ ก็จะได้ทราบชัดเจนโดยนายทองอยู่ สามัคคี เคยบอกว่าถ้ามาสอบแล้วแนวเขตอยู่ตรงไหนก็จะยอมรับ

3) การใช้ประโยชน์ที่ท่านสมาชิกได้วิตกกังวลว่าจะไม่คุ้มค่า ดิฉันขอเรียนว่าเส้นทางนี้เชื่อมต่อเส้นทางสาธารณประโยชน์เส้นหลังวัด ประชาชนก็สามารถใช้ได้อยู่แล้วและทุกๆครั้งที่วัดทำกิจกรรมทางศาสนาพี่น้องชาวพุทธก็ได้ใช้เส้นทางนี้ในการเข้าร่วมกิจกรรมทางวัดได้

4) เมื่อวันที่ 7 กุมภาพันธ์ 2562 ดิฉันได้ร่วมประชุมประชาคมหมู่บ้านบ้านกระพี้ มีผู้ใหญ่ สมาชิกอบต. ชาวบ้านเข้าร่วมประชุม ดิฉันก็ได้หารือที่ประชุมแล้วประเด็นการก่อสร้างถนนคสล.ซอยตะวันออกวัดอโสการามที่ประชุมประชาคมในวันนั้นก็ไม่มีใครคัดค้าน ดิฉันจึงยืนยันเสนอโครงการนี้ จากเหตุผลทั้ง 4 ประเด็นที่กล่าวมา ดิฉันขอให้ที่ประชุมพิจารณา

**นายลำดวน โอฐสู :**  ผมเห็นด้วยเพราะหากวัดได้ปิดประตู หมายถึงปัจจุบันกลัวชาวบ้านไม่มีทางเข้าออกสะดวกมาใช้ทางผ่านวัด เจ้าอาวาสเสนอให้มีรั้วรอบขอบชิด เพราะต้องดูแลทรัพย์สินของวัดเช่นกัน ถ้ามีเส้นทางนี้ก็จะสะดวกแก่ชาวบ้าน

/กำนันต...

**-9-**

**กำนัน ต.โนนยอ :** เรียนท่านประธานที่เคารพผมนายอำนาจ หงส์ดี กำนันตำบลโนนยอ ผมขอเรียนถามว่า โครงการสามารถเปลี่ยนแปลงแก้ไขได้หรือไม่ ถ้าได้ก็เป็นประโยชน์ ส่วนกรณีข้อพิพาทที่ดินแปลงนายทองอยู่ สามัคคี ผมเคยหารือกับเจ้าอาวาสวัดอโสการาม ถ้ามีการสอบเขตแล้วแนวเขตอยู่ตรงไหนทั้งสองฝ่ายก็จะยอมรับ ถ้าแนวเขตติดกำแพงวัดจริงเจ้าอาวาสฯจะขอซื้อนายทองอยู่ฯ เพื่อเปิดเส้นทางให้เชื่อมต่อกัน และนายทองอยู่ฯก็จะยินดีขายให้ แต่จะขายเท่าไหร่ยังไม่ทราบเป็นเรื่องของอนาคตและผมอยากฝากสมาชิกหมู่ที่ 4 ให้ท่านพิจารณาการแก้ไขปัญหาน้ำท่วมขังบริเวณเส้นหลังอบต. ถ้าฤดูฝนมาจะมีปัญหาแน่นอน ปีที่แล้วทุกท่านรับปากว่าจะทำท่อระบายน้ำไปให้เพื่อแก้ปัญหาน้ำท่วมแปลงเกษตร จึงอยากให้เตรียมแก้ปัญหานี้ด้วยครับ

**ประธานสภาฯ :** ครับ ขอบคุณทุกท่านที่ออกความเห็นร่วมกัน โครงการเปลี่ยนแปลงได้ตลอดครับท่านกำนัน โดยให้เป็นไปตามวิธีงบประมาณของอบต. แนวเขตที่มีปัญหา 15 มีนาคม 2562 เมื่อที่ดินมาวัดก็จะชัดเจนขึ้นเราค่อยเปลี่ยนแปลงโครงการโดยเริ่มตั้งแต่ถนนลาดยางเลย ถ้าไม่มีสมาชิกท่านใดเพิ่มเติม ผมจะขอมติที่ประชุมว่าท่านใดเห็นควรให้อนุมัติจ่ายขาดเงินสะสม โปรดยกมือครับ

**ที่ประชุม : อนุมัติ 15 เสียง**

**ไม่ออกเสียง 1 เสียง**

**ระเบียบวาระที่ 4 เรื่องอื่นๆ**

**-ไม่มี-**

**เลิกประชุม เวลา 13.00 น.**

ลงชื่อ เพ็ญศรี จ้อยนุแสง ผู้บันทึก

( นางเพ็ญศรี จ้อยนุแสง )

เลขาสภา อบต.โนนยอ

**ตรวจแล้ว**

ลงชื่อ รัฐพงศ์ พิมพ์จันทร์ ผู้ตรวจรายงานการประชุม

( นายรัฐพงศ์ พิมพ์จันทร์ )

ลงชื่อ ประคอง จอดนอก ผู้ตรวจรายงานการประชุม

( นางสาวประคอง จอดนอก )

ลงชื่อ สมัย นามต้นทอง ผู้ตรวจรายงานการประชุม

( นายสมัย นามต้นทอง )

**รับรองถูกต้อง**

ลงชื่อ ชม สวนแก้ว

( นายชม สวนแก้ว )

ประธานสภา อบต.โนนยอ